Неяк я была сведкай вулічнай бойкі. Урэшце, не столькі бойкі, колькі збіцця. Ён – курдупель, маленькі самаўпэўнены індык – біў яе – прыгажэйшую і вышэйшую за сябе на дзве галавы. Дзяўчына глядзелася ў мініятурнае кішэннае люстэрка. Індыка гэта не на жарт раз’юшыла. Ён ударыў яе, яна пахіснулася, і люстэрка выпала з рук на газон. Урэшце, не столькі выпала, колькі адляцела метраў на дзесяць. Дзяўчына заплакала. Індык раз’юшыўся яшчэ больш.